送姪隆吉作遂安教諭
作者：方逢振
朝代：宋

paragraphs: 舊時州置文學掾，南宮集英大學選。
英雄壯志必此爭，飯囊郡庠奴隸縣。
今時學籍難登天，青山□老天厭。
蟻蜁驢磨猶自癡，不釋不玄良覺窘。
南州諭缺數百員，得即忻忻不得慍。
他年一些錄繇此遷，視博士員居四緊。
博士以上梯級危，仕至泮宮鑽天令。
小阮膽大志復狂，拔起泥中尤自奮。
不顧在列嘲好爲，濫取皋比得家便。
天上知心愛屋烏，尚覺知心相勉勸。
弘文弟子需補員，徑合翰林集賢院。
我欲勸子入翰林，却恐遠嫁難爲情。